Bratislava, 11.01.2010
Číslo: 02536-003/2010/ŠKK

Verejná vyhláška

ROZHODNUTIE

Štátna kúpeľná komisia Ministerstva zdravotníctva Slovenskej republiky (ďalej len „komisia“) ako príslušný správny orgán podľa ustanovenia § 41 ods. 1 a § 42 písm. c) v spojení s ustanovením § 15 ods. 5 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov (ďalej len „zákon“) a § 49 zákona a ustanovením § 46 zákona č. 71/1967 Zb. o správnom konaní (správny poriadok) v znení neskorších predpisov vo veci vydania nového povolenia spoločnosti AQUA CaMg, s.r.o., Bratislavská ul. č. 87,   902 01 Pezinok, na využívanie prírodného minerálneho zdroja s označením vrt    LŠH-1, s názvom Vitalita, reg. číslo LM-162, v obci Liptovská Štiavnica, katastrálne územie Liptovská Štiavnica  r o z h o d l a

t a k t o :

Spoločnosti

Obchodné meno:     AQUA Ca Mg, s.r.o.

Sídlo:                       Bratislavská ul. č. 87, 902 01 Pezinok
IČO:                         35 739 223
Právna forma:          Spoločnosť s ručením obmedzeným

Štatutárny orgán:     Konateľ

                                 Meno a priezvisko: Ing. Igor Valúch
Bydlisko: Harmónia 3492, 900 01 Modra
Dátum narodenia: 
Č.OP: 
                                 
(ďalej len „ využívateľ “) s a    p o d ľ a   § 11   zákona   p o v o ľ u j e   v y u ž í v a ť
na predmet podnikania: 

plnenie prírodnej minerálnej vody  do spotrebiteľského balenia v plniarni v obci Liptovská Štiavnica

prírodný minerálny zdroj

Názov: Vitalita
Technické označenie: vrt LHŠ-1 
Registračné číslo: LM-162

polohopisné a výškopisné zameranie: X= 1195066,13   Y= 399597,72
                                                             Zpažnica= 588,14 m.n.m.

Lokalizácia: obec Liptovská Štiavnica, katastrálne územie Liptovská Štiavnica

Podľa ustanovenia § 13 ods. 1 zákona v spojení s ustanoveniami § 14 ods. 1, § 27 ods. 4, 5 a 7 a § 29 ods. 2 zákona sa určujú podmienky využívania zdroja:

a)	odberné množstvo vody z prírodného minerálneho zdroja s označením vrt   LHŠ-1, s názvom Vitalita, reg. číslo LM-162 (ďalej len „zdroj“) voľným prelivom, ktoré zodpovedá maximálnemu odbernému množstvu zo zdroja nasledovne:

zdroj	Odberné množstvo Qmax	Spôsob odberu	
LŠH-1	3,0 l/s	prelivom	

b)	do začiatku využívania zdroja zabezpečiť:

1)	vykonávanie režimových meraní na zdroji ručne v rozsahu a intervale podľa prílohy č. 1 tohto rozhodnutia,
2)	výsledky z režimových meraní v intervale 1 x za 3 mesiace zasielať v súbore MS Excel na e-mailovú adresu Inšpektorátu kúpeľov a žriediel Ministerstva zdravotníctva Slovenskej republiky (ďalej len „inšpektorát“) monitoring@health.gov.sk,
3)	tri mesiace pred začatím využívania zdroja odobrať a zabezpečiť vykonanie rozšírenej fyzikálno-chemickej a mikrobiologicko-biologickej analýzy v rozsahu podľa všeobecne záväzného právneho predpisu prostredníctvom pracovníkov akreditovaného laboratória zapísaného v zozname komisie (ďalej len „akreditované laboratórium“) a výsledky zaslať inšpektorátu,
4)	pripravovaný odber vody zo zdroja minimálne 10 dní pred odberom nahlásiť inšpektorátu písomnou formou a na e-mailovú adresu monitoring@health.gov.sk,

c)	oznámiť inšpektorátu začiatok využívania zdroja minimálne tri mesiace vopred,
d)	udržiavať balneotechnické zariadenie zdroja v technickom stave podľa príslušných predpisov,
e)	vykonávať úpravu technického zariadenia zdroja, alebo samotného zdroja len so súhlasom komisie,
f)	viesť evidenciu o údržbe a vykonaných úpravách technického zariadenia zdroja a najneskôr do 31.1. nasledujúceho roka predkladať inšpektorátu  plán údržby a opravy zdroja,
g)	zabezpečiť ochranu zdroja pásmom fyzickej ochrany  a jeho označenie podľa príslušného predpisu,
h)	zabezpečiť označenie hraníc ochranných pásiem I. a II. stupňa v teréne podľa príslušného predpisu,

i)	dňom začiatku využívania zdroja zabezpečiť:

1)	vykonávať kontrolné analýzy  prírodnej minerálnej vody zo zdroja v rozsahu a v časových intervaloch podľa príslušného všeobecne záväzného právneho predpisu. Pripravovaný odber prírodnej minerálnej vody zo zdroja min. 10 dní pred odberom nahlásiť inšpektorátu písomnou formou a na emailovú adresu monitoring@health.gov.sk. Predkladať výsledky z kontrolných analýz vo forme Protokolu o odbere vzorky vody, Protokolu o skúškach vody a Protokolu o analýze zdroja inšpektorátu do 30 dní odo dňa odberu vzoriek akreditovaným laboratóriom zapísaným do zoznamu vedeného komisiou a zapisovať výsledky do Lokálneho informačného systému Inšpektorátu kúpeľov a žriediel (ďalej len „LIS IKZ“) a zasielať do Centrálneho informačného systému Inšpektorátu kúpeľov a žriediel (ďalej len „CIS IKZ“),
2)	zabezpečiť vykonanie rozšírenej analýzy podľa príslušných všeobecne záväzných právnych predpisov a predložiť výsledky analýz na inšpektorát pri každej úprave technického zariadenia zdroja,
3)	vykonávať režimové sledovanie ručne pozorovateľom na zdroji v rozsahu uvedenom v prílohe č. 2 tohto rozhodnutia,
4)	vykonávať režimové sledovanie automatickou meracou technikou (ďalej len „AMT“) na zdroji v rozsahu uvedenom prílohe č. 2 tohto rozhodnutia,
5)	v prípade poruchy AMT zabezpečiť vykonávanie režimových meraní ručne pozorovateľom,
6)	zabezpečiť sledovanie meteorologických (teplota vzduchu, úhrn zrážok, barometrický tlak) a hydrologických ukazovateľov (úroveň hladiny v najbližšom povrchovom toku) v rozsahu stanovenom v prílohe č. 2 tohto rozhodnutia,
7)	výsledky režimových meraní podľa písm. i) body 1 až 6 poskytovať do databázy inšpektorátu, zapisovať do prepísaných databázových formulárov LIS a zasielať formou synchronizačných súborov do CIS elektronickou formou na adresu monitoring@health.gov.sk v mesačných intervaloch za obdobie príslušného mesiaca a to najneskôr do 10 dňa nasledujúceho mesiaca, 
8)	v poznámke formulárov uvádzať zmeny v exploatácii, poruchy, prevádzkové prestávky a ďalšie zmeny týkajúce sa využívania zdroja,
9)	množstvo vody spotrebovanej na predmet podnikania merať prietokomerom osadeným na mieste určenom inšpektorátom,

j)	monitorovacie zariadenie potrebné na ochranu zdroja:

1)	indukčný prietokomer napojený na LIS merajúci celkové množstvo vody odobraté zo  zdroja,
2)	samostatný prietokomer merajúci množstvo vody odobraté zo zdroja na predmet podnikania,
3)	AMT na meranie veličín režimového sledovania: teplota vody, tlak, vodivosť, 
4)	meracia technika na meranie veličín režimového sledovania: teplota vody, CO2, odmerná nádoba, vodivosť,
5)	laboratórne vybavenie na stanovenie HCO3, 

k)	zabezpečovať odborný dozor nad využívaním a ochranou zdroja balneotechnikom,

Toto povolenie využívať zdroj sa podľa § 13 ods. 1 písm. k) zákona v spojení s § 15 ods. 5 zákona vydáva na dobu 15 rokov, ktorá začína plynúť odo dňa nadobudnutia právoplatnosti tohto rozhodnutia.

Podmienky určené týmto rozhodnutím začína využívateľ plniť dňom nasledujúcim po nadobudnutí právoplatnosti tohto rozhodnutia, ak nie je pri jednotlivých podmienkach uvedený iný termín začatia ich plnenia. 

Práva z tohto rozhodnutia nemožno previesť na iného.

Okrem podmienok určených týmto rozhodnutím je využívateľ povinný plniť všetky povinnosti vyplývajúce mu zo zákona č. 538/2005 Z. z. a jeho vykonávacích predpisov.

Ak využívateľ zdroja nevybuduje príslušné zariadenie na využívanie prírodného minerálneho zdroja podľa § 15 ods. 1 zákona, a nezačne zdroj využívať do troch rokov od nadobudnutia právoplatnosti rozhodnutia využívať zdroj, platnosť povolenia využívať zdroj, v súlade s § 15 ods. 3 zákona, zaniká.

Odôvodnenie

Dňa 11.06.2007 začala v zmysle § 15 ods. 5 zákona komisia  konanie vo veci vydania nového povolenia využívať prírodný minerálny zdroj LŠH-1 v Liptovskej Štiavnici spoločnosťi AQUA CaMg, s.r.o., Bratislavská ul. č. 87, 902 01 Pezinok (ďalej len „využívateľ“).
Využívateľ bol komisiou upovedomený, listom č. 17746-1/2007-IKŽ zo dňa 14.06.2007, o začatí konania a bol vyzvaný na vznesenie prípadných námietok, zmien alebo skutočností týkajúcich sa predmetného konania. 
Inšpektorátu bolo dňa 03.08.2007 doručené vyjadrenie využívateľa, zo dňa 31.07.2007, v ktorom konštatuje že spoločnosť je vlastníkom vrtu LŠH-1 a má v úmysle ho využívať na plnenie prírodnej minerálnej vody do spotrebiteľského balenia. Ďalej konštatuje, že spoločnosť získala vlastnícke práva k pozemku, na ktorom sa vrt nachádza a v súčasnosti prebiehajú rokovania s majiteľmi pozemkov, na ktorých bude budovaná plniareň. Využívateľ záverom žiada inšpektorát o vyjadrenie čoho sa začaté predmetné konanie presnejšie dotýka.
Na základe žiadosti využívateľa bolo inšpektorátom využívateľovi zaslané listom č. 17746-3/2007-IKŽ zo dňa 08.08.2007 vyjadrenie, v ktorom je podané vysvetlenie, že súčasne platné povolenie na využívanie zdroja č. 1461/98-A-IKŽ/248 zaniká dňom 1.1.2008 a preto komisia začala v súlade s § 15 ods. 5 zákona správne konanie vo veci vydania nového povolenia na využívanie.
Komisia dňa 10.12.2007 na svojom zasadnutí zhodnotila plnenie zákonných povinností a povinností uložených v povolení využívať zdroj a stanovisko zaslané využívateľom a prijala rozhodnutie č. 127 z 10.12.2007, ktorým konštatuje neplnenie si povinností zo strany využívateľa a zároveň mu oznamuje začatie konania podľa    § 15 ods. 5 zákona vo veci zrušenia povolenia využívať zdroj a vyzýva ho na zaujatie stanoviska k začatiu predmetného konania.
	Dňa 21.12.2007 bolo inšpektorátu v stanovenej lehote doručené zaujatie stanoviska využívateľa zo dňa 21.12.2007, ktoré bolo predložené na rokovanie komisie dňa 21.01.2008. Komisia v uvedenej veci prijala rozhodnutie                          č. 138-1/2008/ŠKK, ktorým podľa § 30 ods. 1 písm. h) zákona č. 71/1967 Zb. o správnom konaní v znení neskorších predpisov (správny poriadok) zastavila konanie o zrušení povolenia využívať zdroj, nakoľko podľa § 50 ods. 5 zákona         č. 538/2005 Z. z. dňa 31.12.2007 uplynula jeho platnosť a zároveň prijala rozhodnutie č. 138-2/2008/ŠKK zo 21.1.2008, ktorým prerušila konanie o vydanie povolenia začaté podľa § 15 ods. 5 zákona pol roka pred uplynutím právoplatnosti povolenia využívať zdroj a vyzvala využívateľa o predloženie podkladov podľa § 11 zákona č. 538/2005 Z. z. v lehote do 31.12.2008.
	Inšpektorátu bol dňa 28.11.2008 doručený list využívateľa zo dňa 25.11.2008, ktorým požiadal o predĺženie termínu prerušenia konania. Žiadosť bola dňa 08.12.2008 predložená na rokovanie komisie, ktorá prijala rozhodnutie č. 253 z 08.12.2008, ktorým akceptovala návrh využívateľa o predĺženie lehoty na predloženie podkladov k vydaniu nového povolenia do 30.11.2009.
	Dňa 30.10.2009 boli inšpektorátu využívateľom doručené všetky podklady v súlade s § 11 zákona ku konaniu vo veci vydania nového povolenia využívať zdroj. Podklady boli dňa 09.11.2009 predložené na rokovanie komisie, ktorá usúdila, že doplnením podkladov pominuli prekážky, pre ktoré bolo konanie podľa § 29 ods. 1 správneho poriadku prerušené a preto v súlade s § 29 ods. 4 prijala rozhodnutie č. 111 z 09.11.2009 o pokračovaní v konaní. Komisia zároveň podľa § 33 správneho konania upovedomila využívateľa, dotknuté orgány a neznámych účastníkov konania o pokračovaní v konaní listom č. 02890-17/2009-IKŽ a zároveň ich vyzvala na predloženie svojich prípadných pripomienok v lehote 10 dní odo dňa doručenia.
	V stanovenej lehote neboli k predmetnému konaniu doručené žiadne pripomienky zo strany využívateľa, dotknutých orgánov a ani zo strany neznámych účastníkov konania.

Správny orgán dňa 11.01.2010 pri správnej úvahe zhodnotil a preskúmal všetky predložené materiály a na základe vyššie uvedených skutočností usúdil, že nezistil žiadne dôvody, ktoré by bránili vo veci vydania nového povolenia na využívanie zdrojov využívateľovi. Na základe vyššie uvedených skutočností správny orgán vydal využívateľovi nové povolenie na využívanie zdroja. V povolení využívať zdroj určil rozsah a účel využívania a súvisiace podmienky podľa zákona. Začiatok využívania zdroja určil využívateľovi dňom nasledujúcim po nadobudnutí právoplatnosti tohto rozhodnutia. Dobu povoleného využívania určil na 15 rokov od nadobudnutia právoplatnosti tohto rozhodnutia.
  Správny orgán posúdil, že vydaním povolenia využívať zdroj nie sú ohrozené záujmy spoločnosti ani obmedzené alebo ohrozené práva účastníka konania. Vzhľadom k tomu a k vyššie uvedeným skutočnostiam správny orgán rozhodol tak, ako je uvedené vo výroku tohto rozhodnutia.

Poučenie:    Proti tomuto rozhodnutiu možno podľa § 43 ods. 3 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov podať odvolanie na Štátnu kúpeľnú komisiu Ministerstva zdravotníctva SR, Limbova 2, 837 52 Bratislava v lehote do 15 dní odo dňa doručenia. Toto rozhodnutie nie je preskúmateľné súdom podľa zákona č. 99/1963 Zb. Občiansky súdny poriadok v znení neskorších predpisov, pokiaľ nebol vyčerpaný riadny opravný prostriedok.

doc. Ing. Jarmila Božíková, PhD.
predseda
Štátnej kúpeľnej komisie

V zmysle ustanovenia § 26 ods. 2 zákona č. 71/1967 Zb. o správnom konaní (správny poriadok) v znení neskorších predpisov sa toto rozhodnutie vo forme verejnej vyhlášky vyvesí po dobu 15 dní na úradnej tabuli obce Liptovská Štiavnica a iným spôsobom v mieste obvyklým. Posledný deň uvedenej lehoty je dňom doručenia. Obec Liptovská Štiavnica verejnú vyhlášku s vyznačeným dňom vyvesenia a zvesenia vráti Ministerstvu zdravotníctva SR.

Toto rozhodnutie Štátnej kúpeľnej komisie Ministerstva zdravotníctva SR                     č. 02536-003/2010/ŠKK zo dňa 11.1.2010 bolo

vyvesené na úradnej tabuli dňa: .....................................

zvesené z úradnej tabuli dňa: .....................................

                                                                                                    odtlačok pečiatky a podpis:

Doručí sa:
Účastníkovi konania
AQUA CaMg, Pezinok
neznámym účastníkom konania

Dotknutým orgánom
1.	Obec Liptovská Štiavnica
2.	KÚ ŽP Žilina 
3.	OÚ ŽP Ružomberok

       Príloha č. 1 k rozhodnutiu ŠKK MZ-SR
                                                                                                                                                   02536-003/2010/ŠKK

ROZSAH REŽIMOVÉHO SLEDOVANIA ZDROJA LŠH-1 V LIPTOVSKEJ ŠTIAVNICI 
DO ZAČIATKU JEHO VYUŽÍVANIA 
(merané veličiny)

Reg.
číslo	Technické označenie	Názov zdroja	Charakter
zdroja	Obsah CO21)	Výdatnosť Q2)
(l/s)	Teplota vody3)
(°C)	Vodivosť4)
(µS/cm)	
LM-162	LŠH-1	Vitalita	PMZ	T	T	T	T	

 Legenda:     

a)	PMZ - prírodný minerálny zdroj
b)	T - jedno meranie za týždeň (v stredu)

1)	– stanovené Heartlovým prístrojom
2)	– stanovené odmernou nádobou (veľkosť prelivu)
3)	– stanovené teplomerom, alebo prenosným prístrojom
4)	– stanovené konduktomerom

Príloha č. 2 k rozhodnutiu ŠKK MZ-SR
                                                                                                                                                  02536-003/2010/ŠKK

ROZSAH REŽIMOVÉHO SLEDOVANIA ZDROJA LŠH-1 V LIPTOVSKEJ ŠTIAVNICI 
OD ZAČIATKU VYUŽÍVANIA ZDROJA
(merané veličiny)

Reg.
číslo	Technické označenie	Názov zdroja	Charakter
zdroja	Obsah CO21)
(mg/l)	Obsah HCO32)
(mg/l)	Denná 
Spotreba3)
(m3)	Výdatnosť
Q4)
(l/s)	Tlak na hlave vrtu
(m)	Teplota vody
(°C)	Vodivosť
(µS/cm)	Vodočet
(cm)	Teplota vzduchu
(°C)	
Zrážky
(mm)
	Baro. tlak
(MPa)	
LM-162	LŠH-1	Vitalita	PMZ	D	T	D	AMT	AMT	AMT	AMT	D	D	D	D	

 Legenda:     

a)	PMZ - prírodný minerálny zdroj
b)	D – jedno meranie za deň
c)	T - jedno meranie za týždeň (v stredu)
d)	AMT - meranie automatickou meracou technikou (meranie 1x za hodinu)

1)	– stanovenie Hertlovým prístrojom
2)	– laboratórne stanovenie
3)	– denná spotreba vody meraná samostatným prietokomerom (spotrebovaná na predmet podnikania), posledný deň v mesiaci zapísať do       poznámky sumárnu mesačnú spotrebu
4)	– čerpané množstvo/preliv